open-index/open-wikipedia-markdown huggingface dataset:
Serena Williams

**Serena Jameka Williams** (gebore 26 September 1981 in Saginaw, Michigan) is 'n voormalige Amerikaanse professionele tennisspeelster. Sy is op vier afsonderlike geleenthede deur die internasionale ''Women's Tennis Association'' as die Wêreldnr. 1 gelys.

Sy is die huidige Olimpiese vroue-enkelspelwenner en het reeds 37 Grand Slam-titels gewen: 23 in enkelspelle, 14 in dubbelspelle en 2 in gemengde dubbelspelle. Sy het ook vier Olimpiese goue medaljes in die dubbelspel vir vroue gewen. Sy is die mees onlangse speelster wat al vier Grand Slam-titels tegelykertyd gehou het (sewe Australiese, drie Franse Ope, sewe Wimbledon-kampioenskappe en ses VS Opes). Sy het meer Grand Slams as enige ander aktiewe speelster en ook meer prysgeld as enige ander sportvrou in die geskiedenis gewen.

Sy is die jonger suster van die voormalige Wêreldnr. 1 professionele vrouetennisspeler Venus Williams; die susters het sedert 1998 31 professionele wedstryde teen mekaar gespeel, waarvan Serena 19 gewen het. Sy word deur baie as een van die beste tennisspelers van alle tye beskou.

## Grand Slam-rekord 
[duimnael|links|upright|Serena Williams tydens die [Olimpiese Somerspele 2016 in Rio de Janeiro]]
[duimnael|links|upright|Serena Williams nadat sy tydens die [Olimpiese Somerspele 2012 in Londen die goue medalje gewen het]]
[duimnael|links|upright|Serena Williams tydens die [Australiese Ope (tennis)|Australiese Ope in 2010]]
Die tabel toon Serena Williams se prestasie tydens elk van die Grand Slam-toernooie in enkelspel vir vroue waaraan sy deelgeneem het:

## Verwysings 
## Eksterne skakels 
*  Amptelike webtuiste
*  Serena Williams se ITF-profiel
*  Serena Williams se WTA-profiel
*
Fresno

**Fresno** (uitgespreek /ˈfrɛzno/) is die vyfde grootste stad in die Amerikaanse deelstaat van Kalifornië, en die 36ste grootste stad in die nasie. Die stad het 'n bevolking van 500&nbsp;017 in 2009, mit 1&nbsp;002&nbsp;846 mense in die Metropolitaanse gebied.

## Geografie 
Fresno is geleë in sentraal-Kalifornië, omtrent 322 km (200 myl) noord van Los Angeles (Kalifornië se grootste stad), en 274 km (170 myl) suid van Sacramento (Kalifornië se hoofstad).

## Geskiedenis 
Die Fresno-distrik was in 1856 geskep, en Millerton was die hoofstad. Ander dorpe in die distrik was '''Firebaugh's Ferry** (nou Firebaugh), **Scottsburg''' (nou Centerville) en Elkhorn Springs. Maar Millerton was op die San Joaquin-rivieroewer geleë, en was in 1867 oorstroom.

## Demografie 
### 2000 
In 2000 het die stad 'n bevolking van 427&nbsp;652 gehad: 50,17% wit, 8,36% swart of Afro-Amerikaans, 1,58% Amerikaanse inboorlinge, 11,23% Asiaties, 0,14% Pasifiese eilanders, 23,36% van ander rasse en 5,16% van twee of meer rasse. Spaans-Amerikaners of Latyns-Amerikaners van enige ras het 39,87% van die bevolking uitgemaak. 

### 2005 
Die bevolking van die stad in 2005 was omtrent 56,3% wit (34% nie Spaans-Amerikaners nie).

## Susterstede 
* 21px Taraz, Kasakstan
* 21px Kochi, Japan
* 21px Torreón, Meksiko
* 21px Lahore, Pakistan
* 21px Mashhad, Iran
* 21px Münster, Duitsland
* 21px Verona, Italië
* 21px Catubig, Filippyne
* 21px Bongabong, Filippyne
* 21px Morogoro, Tanzanië
Jeug-tot-Jeugaksie

Die **Jeug-tot-Jeugaksie** van 1974 was 'n Christelike jeugbediening van die NG Kerk wat jongmense van dwarsoor Suider-Afrika, insluitend die destydse Rhodesië en Suidwes-Afrika, betrek en bedien het.  Kursusse in evangelisasie, jeugwerkmetodiek en bybelstudiemetodes is in stede en groot dorpe aangebied en evangelisiasie-saamtrekke is gehou in al die sinodale streke van die N.G. Kerk in Suider-Afrika.

Die groep was onder leiding van Ds Mike Smuts sr., latere hoof van die Christen Studentevereniging (CSV), later die Verenigende Christen Studentevereniging (VCSV) genoem. Ds. Smuts is bygestaan deur ds. Johnnie Hay, ds. Malan Nel, ds. Mike Smuts (jr.) en mnr. Eddie de Hart.

Benewens die kursusse wat aangebied is, het die werkswyse ook besoeke aan skole en ander opvoedkundige instansies ingesluit, waar boodskappe deur die leiers aangevul is met geestelike musiek deur die koor of kleiner groepe. Die koorleier was prof. Awie van Wyk, bygestaan deur Cornelia (Neelsie) van Zyl.

Die groep het uit 64 lede vanuit 3 lande bestaan.

## Lys van lede 
**Uit Wes- en Suid-Transvaal:** Mariëtte Ferreira, Annatjie Nel, Liesbet Groenewald, Issie le Roux, Elsa Swart, Susan de Witt, Almarie Freidberg, Villiers Kok, Japie van der Merwe, Cobus Grové, Adam Gilfillan, Johan Vosloo.

**Uit Noord-Transvaal:** Christa Strydom, Naomi Kotze, Rina Snyman, Sanet Grové, Classina van Rensburg, Sibs von Solms, Jan Bisschof, Dolf Schutte, Pieter Buckle, Jackie van Rensburg, Anton Louw.

**Uit Wes-Kaap:** Helmiena Badenhorst, Dickie Jordaan, Annette Stoltz, Neelsie van Zijl, Bettie-Marie Joubert, Elna van der Merwe, Elize Roodt, Theo McFarlane, Johan Spies, Christo Murray, Marietjie de Beer, Claude Möller, Piet Naudé.

**Uit Noord-Kaap:** Erika Smit, Estelle de Kock, Frans Faul.

**Uit Oos-Kaap:** Ella van der Merwe, Elsie Visser, Louise Harmse, Ria Rautenbach, Hannes Serfontein, Gielie Schoombee.

**Uit Natal:** Ria Potgieter, Anri Bouwer, Wilna van Schalkwyk, Dawn Trevelyan.

**Uit Oranje-Vrystaat:** Hester Troskie, Isabel van Tonder, Johan McFarlane, Ryk van Velden.

**V.S.A.:** Charlotte Brümmer.

**Uit Suidwes-Afrika:** Susan Haarhof, Deidre Albertyn.

**Uit Rhodesië:** Henry Murray, Esmarie Broekman.

Issie le Roux en Bets Cronjé was die tiksters en Susan Nel die onderwyseres van die leiers se kinders.

## Reünies 
Oudlede het elke 5 jaar sedert 1974 op die Pro-Regno kampterrein te Barkly-Wes vir 'n reünie bymekaargekom.
Gaspard Ulliel

**Gaspard Ulliel** (25 November 1984 – 19 Januarie 2022) was 'n Franse rolprentakteur. Hy het in die laat 1990's en vroeë 2000's in televisierolprente begin verskyn voordat hy as 'n rolprentakteur in Frankryk bekend geword het. Hy het onder meer die titelrol in die rillerrolprent *Hannibal Rising* vertolk.

Hy sterf op 19 Januarie 2022 a.g.v. breinbeserings na 'n ski-ongeluk in Savoie, Frankryk.

## Filmografie 
### Rolprente 
* 2003: *Strayed*
* 2004: *A Very Long Engagement*
* 2004: *The Last Day*
* 2006: ''Paris, je t'aime*
* 2007: *Hannibal Rising*
* 2007: *Jacquou le croquant*
* 2008: *The Sea Wall*
* 2009: *Ultimatum*
* 2010: *The Princess of Montpensier*
* 2014: *Saint Laurent*
* 2016: *It's Only the End of the World*
* 2016: *The Dancer*
* 2017: *9 Fingers*
* 2018: *Eva*
* 2018: *To the Ends of the World*
* 2018: *One Nation, One King*
* 2019: *Sibyl*
* 2022: *A Winter's Journey*

### Televisiereekse 
* 2016: *Le journal du Festival*
* 2019: *Twice Upon a Time*

### Televisierolprente 
* 1999: *La bascule*
* 2016: *Vadim Mister Cool''

### Video's 
* 1994: *Maxine Harvey: Gimme Little Sign*
* 2005: ''A Year at the Front: Behind the Scenes of 'A Very Long Engagement'''

## Eksterne skakels 
* Internet-rolprentdatabasis-profiel
The Dodos

**The Dodos** is 'n Amerikaanse musiekgroep wat in 2005 deur Meric Long en Logan Kroeber gevorm is.

## Lede 
*Meric Long - Voorsanger, liriekeskrywer, Kitaar
*Logan Kroeber - Tromme
*Joe Haener - Xylofoon

## Diskografie 
### Ateljeealbums 
* *Dodo Bird* Meric Long (2005)
* *Beware of the Maniacs* (Frenchkiss Records/Wichita Recordings, 2006)
* *Visiter* (2008) (Frenchkiss Records/Wichita Records, 2006)
* *Time to Die* (Frenchkiss Records, 2009)
* *No Color* (Frenchkiss Records, 2011)
* *Carrier* (Polyvinyl Records, 2013)
* *Individ* (Polyvinyl Records, 2015)
* *Certainty Waves* (Polyvinyl Records, 2018)

### Enkelspelers 
* *Red and Purple* (2008)
* *Fools* (2008)

## Verwysings 
*Allmusic.com Bio The Dodos

## Eksterne skakels 
* www.dodosmusic.net
* The Dodos op Myspace
Indierock

**Indierock** is 'n versamelnaam vir 'n breë verwysing na 'n golf van alternatiewe rockmusiek wat aan die begin die 21ste eeu veral gewild geraak het. Dit word ook met post-punk, alternatiewe rock en grunge verbind. 

Indie rock is oorspronklik die naam gegee aan 'n meer ondergrondse musiekgenre, afkomstig van onafhanklike rock. Wat deur die media as indie rock bestempel word is meer toeganklik as oorspronklike indie. 

## Musiekgroepe 
Enon, The Dodos, dEUS, Half Japanese, The Veils, Liam Finn, Sebadoh, Yo La Tengo, Blonde Redhead, Pavement, Sonic Youth, Dinosaur Jr, Fugazi, Les Savy Fav, 

## Verwysings 
## Eksterne skakels 
*allmusic beskrywing
Pous Julius

**Pous Julius** kan verwys na een van drie pouse van die Rooms-Katolieke Kerk, nl.:

*Pous Julius I (337 – 352).
*Pous Julius II (1503 – 1513).
*Pous Julius III (1550 – 1555).
Bengkoeloe

**Bengkoeloe** (vroër Bengkoelen) is 'n stad en lê op die Sumatraeiland in die provinsie Bengkoeloe in Indonesië. Bengkoeloe is die provinsiale hoofstad. 
 
duimnael|links|300px|Die oue Engelse Fort Marlborough in Bengkoeloe

## Eksterne skakels 
*Kaart van die stad Bengkoeloe
Sutherland, Nieu-Suid-Wallis

**Sutherland** is 'n woonbuurt in die suide van Sydney in die staat Nieu-Suid-Wallis, Australië. Dit is sowat 26&nbsp;kilometer suid van Sydney se sakekern en is ook die administratiewe setel van die plaaslike regeringsgebied Sutherland Shire.

## Nywerheidsgebied 
duimnael|links|Sutherland se vermaaksentrum.
Sutherland is hoofsaaklik 'n woonbuurt met 'n winkelsentrum wat naby die Sutherland-treinstasie geleë is. Sommige kommersiële ontwikkelings is ook langs die Princess-snelweg geleë. As die administratiewe setel van Sutherland Shire het die woonbuurt geriewe soos 'n algemene vermaaksentrum waar onder meer inhuldigingseremonies vir nuwe burgers plaasvind, 'n gemeenskapsentrum, plaaslike regeringskantore en 'n groot sentrale biblioteek. Die Woronora-begraafplaas is aan die westelike grens van die woonbuurt geleë.

## Vervoer 
Sutherland is 'n aansluitingspunt op die Illawarra-lyn van City Rail se spoornetwerk. Die hooflyn loop suid na Waterfall en Wollongong en noord na die middelpunt van Sydney met 'n vertakking wat van dié woonbuurt na die ooste in Cronulla se rigting loop.

Veolia Transport het 'n busterminaal in Sutherland aan albei kante van die Sutherland-treinstasie. Dienste aan die oostekant van die stasie verbind Westfield Miranda, Gymea, Kirrawee en Grays Point met mekaar. Dienste aan die westekant verbind Loftus, Engadine, Heathcote, Menai, Illawong, Padstow, Bankstown en Woronora met mekaar.

## Eksterne skakels 
*  Sutherland Shire Stadsraad se webwerf
Pekalongan

**Pekalongan** (Indonesies kalong = vlermuis) is 'n stad en lê in die provinsie Midde-Java in Indonesië. Die stad is veral bekend om sy batik-kleding fabrieke.

## Buurte 
Die stad het 4 buurte/distrikte (Indonesies:kecamatan):
* Pekalongan Utara (Noord)
* Pekalongan Selatan (Suid)
* Pekalongan Barat (Wes)
* Pekalongan Timur (Oos)
Besigheidsbemarking

**Besigheidsbemarking** is die gewoonte van individue, of organisasies (waaronder kommersiële besighede, regerings en instellings) om die verkoop van hul produkte of dienste aan ander besighede of organisasies te fasiliteer. Die koper kan die produk of diens dan weer verkoop, of as 'n komponent gebruik in 'n produk of diens wat hulle verkoop, of gebruik om hulle operasies te ondersteun. Besigheidsbemarking staan ook bekend as nywerheids- of industriële bemarking, of besigheid-tot-besigheidsbemarking.

Geïntegreerde besigheid-na-besigheidsbemarking is die proses waardeur tradisionele bemarking, skakelwerk asook aanlynbemarking as een geïntegreerde proses saamgespan word om een gefokuste bemarkingsdoelwit, boodskap of proses te kommunikeer oor 'n verskeidenheid mediums en media.
Casey Affleck

**Casey Affleck** (* 12 Augustus 1975) is 'n Academy- en Golden Globe-genomineerde Amerikaanse akteur. Hy het in rolprente soos *Good Will Hunting*, ''Ocean's Eleven* (2001), *The Assassination of Jesse James by the Coward Robert Ford*, en *Gone Baby Gone* verskyn. Hy is die jonger broer van akteur Ben Affleck.

## Filmografie 
### Rolprente 
* 1995: *To Die For*
* 1996: *Race the Sun*
* 1998: *Desert Blue*
* 1999: *200 Cigarettes*
* 1999: *The Book of Charles*
* 2000: *Committed*
* 2000: *Attention Shoppers*
* 2001: *Ocean's Eleven*
* 2001: *Soul Survivors*
* 2002: *Gerry*
* 2005: *Lonesome Jim*
* 2006: *The Last Kiss*
* 2007: *Gone Baby Gone*
* 2007: *The Assassination of Jesse James by the Coward Robert Ford*
* 2010: *The Killer Inside Me*
* 2010: *I'm Still Here*
* 2011: *Tower Heist*
* 2013: *Out of the Furnace*
* 2013: *Ain't Them Bodies Saints*
* 2016: *Manchester by the Sea*
* 2016: *Triple 9*
* 2016: *The Finest Hours*
* 2017: *A Ghost Story*
* 2018: *The Old Man & the Gun*
* 2018: *Light of My Life*
* *The Trade*
* *Untitled Josh Hamilton Project*
* *Stoner*
* *Far Bright Star*
* *Red Platoon*
* *Fencer*
* *Death Row Chaplain*
* *Villain*
* *Black Sam*

### Televisiereekse 
* 2000: *Rotten TV*
* 2007: *4Real*
* 2009: *Plymouth Rock Studios: The Series*
* 2017: *Late Tonight with Nick Burton*

### Televisierolprente 
* 2008: *La noche de los Oscar*
* 2008: *Stand Up to Cancer*
* 2010: *Hollywood Salutes Matt Damon: An American Cinematheque Tribute*
* 2010: *WWII in HD: The Air War*
* *Untitled Casey Affleck/Alfonso Cuaron Project''

### Video's 
* 2003: *Saltlake Van Sant*
* 2004: *From Gerry to Elephant*
* 2007: *Gone Baby Gone Featurette*
* 2008: *The Assassination of Jesse James: Death of an Outlaw*
* 2008: *Going Home: Behind the Scenes with Ben Affleck*
* 2008: ''Capturing Authenticity: Casting 'Gone Baby Gone'*
* 2015: *Inside 'Interstellar'*
* 2016: *Hollywood Film Awards*
* 2016: *Superheroes Who Have Been Nude''

## Eksterne skakels 
* Amptelike webwerf  
*
Breakdown

'n **Breakdown** is die gedeelte in 'n musikale werk wat uit die algemene melodie en ritme verwyder is en wat ten doel het om die stygende toonhoogte van die musiek (veral by regstreekse rock- en metal-optredes) te verlaag. Groepe waar kitaar 'n prominente rol speel, soos rock-, punk- en metal-groepe, benut gewoonlik die breakdown deur stadige, intensiewe 4/4 afwaartste kitaarstroke uit te voer. Die breakdown kom veral voor in snitte of liedjies wat 'n vers-refrein-vers-patroon volg. Wanneer breakdowns by regstreekse optredes, of gigs, uitgevoer word, reageer die gehoor gewoonlik deur te mosh of om hardcore dans uit te oefen. Sangers en sangeresse neig om 'n enkele herhaalde treffrase tydens die breakdown te uiter, wat die gehoor wat nie aan die mosh of hardcore dans deelneem nie, 'n kans gee om saam te sing. Vele metalcore musiekgroepe maak op breakdowns eerder as goeie refreine staat, aangesien 'n breakdown 'n refrein kan vervang om 'n klimaktiese rif teweeg te bring.
The Assassination of Jesse James by the Coward Robert Ford

***The Assassination of Jesse James by the Coward Robert Ford*** (2007) is 'n Amerikaanse Wilde Weste- en dramarolprent. Die rolprent is deur Andrew Dominik geregisseer; Brad Pitt vertolk die rol van Jesse James en Casey Affleck dié van Robert Ford. Die rolprent is in Calgary, Edmonton, en Winnipeg verfilm. Die rolprent is aanvanklik beplan om in 2006 vrygestel te word, maar die vrystellingsdatum is na 21 September 2007 uitgestel om tyd te gun vir herafwerking en wysigings. Terwyl die rolprent verteenwoordigers van historiese figure bevat, dramatiseer dit hoofsaaklik die verhouding tussen James en Ford. Die rolprent word as een van die mees histories akkurate weerspieëlings van Jesse James en Robert Ford geag. Selfs James se afstammelinge het die optredes meer realisties en waar, as die dosyne weergawes wat hierdie rolprent voorafgegaan het, gevind.

## Verwysings
Jonava

**Jonava** is die administratiewe sentrum van die gelyknamige landelike munisipaliteit in Litaue met 'n oppervakte van 10,639 vierkante kilometer en 'n bevolking van 34&nbsp;056 (2010). Jonava is sowat 26 kilometer noordoos van Litaue se tweede grootste stad Kaunas naby die Šventoji-rivier se uitmonding in die Neris geleë.

Die stad, wat in 1750 gestig is en in 1864 stadstatus gekry het, is tans die negende grootste nedersetting in die land.

## Galery 

File:Abraomaskulvietispaminklas.jpg
File:Achemos akmuo.jpg
File:Fountains in Jonava.jpg
File:JKKC1.jpg
File:Jonava library.jpg
File:Jonavos rajono teismas1.jpg
File:Jonavos seniejis laiptai.jpg
File:Santavres fontanai.jpg
File:Zeimiu gatve Jonavoje.jpg
File:Sold ollar clock.jpg
File:Vasario 16 gatves pabaiga.jpg
File:Misciukaites mokykla.jpg
File:JSG5.jpg
File:Jonavos kulturos namai.jpg
File:Jonavos savivaldybe.jpg
File:Central stadium of Jonava.jpg
Sfeer

regs|duimnael|'n Tweedimensionele voorstelling van 'n sfeer.
'n **Sfeer** is 'n perfek ronde meetkundige voorwerp in driedimensionele ruimte, soos die vorm van 'n ronde bal. 'n Sfeer is, nes 'n perfekte sirkel in twee dimensies, geheel en al simmetries rondom sy middelpunt en alle punte op sy oppervlak is dieselfde afstand *r* van sy middelpunt. Hierdie afstand, *r*, staan bekend as die "radius" van die sfeer. Die maksimum reguit afstand deur die sfeer staan as die "deursnit" of "diameter" van die sfeer bekend. Die deursnit sny deur die middelpunt en is twee keer die lengte van die radius, of *2r*.

In gevorderde wiskunde word onderskei tussen die oppervlak van die sfeer (waarna as 'n "sfeer" verwys word) en die binnekant van die sfeer (waarna as 'n "bal" verwys word). Dus word 'n "sfeer" in drie dimensies as 'n tweedimensionele sferiese oppervlak beskou wat in driedimensionele Euklidiese ruimte geanker is. 'n "Bal" word as 'n soliede figuur beskou wat deur 'n sfeer beperk word.

Die oppervlak van 'n sfeer is:

Oppervlak = 4\pi r^2 = \pi d^2

Die volume van 'n sfeer is:

Volume = \frac{4}{3}\pi r^3

## Kyk ook
* Omtrek, oppervlakte en volume

## Bronne 
* .
* 
* .
* .
Der Vorleser

***Der Vorleser*** (Afrikaans: *Die Voorleser*) is 'n roman deur Duitse regsprofessor en regter Bernhard Schlink. Dit is in 1995 in Duitsland gepubliseer en die Engelse vertaling daarvan (getiteld *The Reader*, deur Carol Brown Janeway) in die Verenigde State in 1997. Dit handel oor die opvolgende generasies se probleme met die begryp van die sjoa; spesifiek of die gevoel van sy oorsprong en skaal toereikend deur middel van geskrewe en gesproke media weergegee kan word. Hierdie vraag word toenemend die sentrum van sjoaletterkunde in die laat 20ste en vroeë 21ste eeu, soos wat die slagoffers en getuies van die sjoa afsterf en die lewende herinnering begin vervaag.

Schlink se boek is goed in Duitsland sowel as die VSA ontvang en het verskeie toekennings ontvang. Die roman was 'n vertrek van Schlink se gewoonlike krimi-romans. Dit het die eerste Duitse roman geword om bo-aan *The New York Times* se topverkoperslys te verskyn. Die roman is in 37 tale vertaal en word by kurrikula van tersiêre opvoedkundige instellings ingesluit tussen sjoaletterkunde en Duitse Taal-literatuur. In 2008 is 'n rolprent, *The Reader*, wat op *Der Vorleser* gebaseer is en deur Stephen Daldry geregisseer is, vrygestel en krities goed ontvang.

## Eksterne skakels 
*Oprah Winfrey se leserskring-bladsy met 'n biografie, resensies, vrae en 'n forum 
*Uitgewersgids met sestien vrae 
*Bookrags.com-studiegids met hoofstukopsommings 
*Der-Vorleser.com, 'n projek deur 'n Duitse skoolklas oor *Der Vorleser* 
*Lesersgids met vrae van 'n tersiêre Duitse geskiedeniskursus 
*Boekresensie: *Der Vorleser* deur Bernhard Schlink
Matt Damon

**Matt Damon** (* 8 Oktober 1970-) is 'n Amerikaanse akteur, skrywer en filantroop wie se loopbaan afgeskop het met die sukses van die rolprent *Good Will Hunting*, van 'n draaiboek wat hy saam met sy vriend Ben Affleck geskryf het. Vir hierdie werk het die paar die Academy-prys vir die skryf van 'n oorspronklike draaiboek en die Golden Globe-prys vir die beste draaiboek ontvang. Damon het ook talle nominasies vir beste akteur vir sy hoofvertolking vir hierdie rolprent ingehark.

Damon het voortgegaan om in rolprente soos *Saving Private Ryan*, *The Talented Mr. Ripley*, die ''Ocean's*-trilogie, die *Bourne*-reeks, *Syriana*, *The Good Shepherd* en *The Departed'' te speel. Hy het verskeie toekenningsnominasies vir sy rolprentverskynings ontvang en is in 2007 met 'n ster op die Hollywood Walk of Fame vereer. Damon is een van die top vyf-en-dertig hoogs besoldigde akteurs in die aangetekende menslike geskiedenis. Hy is in 2007 deur *People*-tydskrif die titel *Sexiest Man Alive* (Afrikaans: *aantreklikste lewende man*) toegeken.

Damon is aktief betrokke by liefdadigheidsorganisasies, insluitende by die ONE-veldtog en die H2O Afrika-stigting. Damon het twee dogters, Isabella en Gia, by sy vrou Luciana Bozán Barroso, asook 'n stiefdogter, Alexia, van Barroso se vorige huwelik.

## Vroeër lewe 
duimnael|links|Matt Damon in 2015.

Matthew Paige Damon is op 8 Oktober 1970 in Cambridge in Massachusetts gebore. Hy is die seun van Kent Telfer Damon, 'n aandelemakelaar en Nancy Carlsson-Paige, 'n professor aan die Universiteit van Lesley. Sy vader is van Skotse en Engelse afkoms, terwyl sy moeder van Finse en Sweedse voorvaders is. Sy broer, Kyle, is 'n begaafde beeldhouer en kunstenaar in eie reg. Hy en sy gesin het na Newton getrek en vir twee jaar daar gewoon. Nadat sy ouers geskei is, het Damon en sy broer saam met hul ma na Cambridge teruggekeer, waar hulle 'n huis met ses gesinne gedeel het. Damon het naby die akteur Ben Affleck opgegroei, met wie hy sedert sy kinderjare bevriend is.

## Keur van filmografie 
## Verwysings 
## Eksterne skakels 
* Internet-rolprentdatabasis-profiel 
*
David Kross

**David Kross** (Duits: David Kroß; gebore 4 Julie 1990 in Bargteheide, Sleeswyk-Holstein) is 'n Duitse akteur.

Sy debuutverskyning was in *Hilfe, ich bin ein Junge* (Afrikaans: ''Hulp, ek is 'n seun*) in 2002. Hy het die hoofrolle in *Knallhart* (2006) en *Krabat* (2008) vertolk. Hy het later die hoofrol in die rolprent *The Reader'' (2008) gespeel. Sy karakter, Michael Berg, is 'n 15-jarige seun wat verlief raak op 'n 36-jarige vrou, Hanna Schmitz, in die naoorlogse Duitsland. In dié rolprent vertolk hy ook die rol van die 22-jarige Berg as 'n regstudent wat Hanna Schmitz se hofsaak bywoon. Alhoewel die meeste akteurs wat in *The Reader* gespeel het redelik ervare was, was hy tot op datum nog betreklik onbekend. Sy kennis van Engels was ook taamlik beperk sodat hy die taal moes aanleer vir sy rol in hierdie prent, wat heeltemal in Engels verfilm is.

## Verwysings 
## Eksterne skakels 
* Internet-rolprentdatabasis-profiel
Pretoria FM

**Pretoria FM**, die voormalige **Radio Pretoria**, is 'n gemeenskap-gebaseerde radiostasie in Pretoria. Hulle saai 24 uur per dag op 104.2 FM uit. Pretoria FM is beskikbaar oor die hele wêreld deur middel van internet-uitsendings wat op hul webwerf beskikbaar is. In Suid-Afrika beskik die Radio oor ’n aantal FM uitsaai-torings wat die grootste deel van Gauteng, Limpopo, Noordwes, Mpumalanga en die noorde van KwaZulu-Natal dek en bereik nagenoeg 2 miljoen Afrikaanssprekendes; verder word duisende luisteraars bereik deur middel van satellietskottelontvangs. Die Radio gebruik Afrikaans as voertaal maar speel gereeld ligte Engelse musiek en bied ’n groot verskeidenheid programme aan.

## Geskiedenis 
### Ontstaan 
Gedurende September 1993 is die radiostasie as **Radio Pretoria** gestig en ontvang sy uitsaailisensie wat slegs vir drie dae geldig sou wees. Die radio is deur die hoofstroommedia beskryf as ’n "regse" radiostasie. Sommige oud-omroepers van die SAUK het hulle gewig ingegooi en het die radio se stryd om voortbestaan begin.

In 1995 ontvang die Radio sy eerste eenjaarlisensie, wat die daaropvolgende twee jaar hernu is. In 1999 word Radio Pretoria se eerste aansoek om ’n vierjaarlisensie afgekeur en moes die stasie talle hofsake begin om sy uitsaairegte te beskerm. Meer as agt jaar lank sou hierdie stryd duur om uiteindelik in 2007 in die Bloemfonteinse Appèlhof te slaag, waar vyf regters eenparig beslis het dat die redes vir afkeuring verwerp word.

Die hof beslis dat die aansoek hersien word, dat die Uitsaaiowerheid die hofkoste moes betaal en dat al die redes vir die afkeuring van die aansoek ongegrond is.

Radio Pretoria het, te midde van hierdie lang uitgerekte stryd in die howe wat etlike miljoene rand beloop het, tog daarin geslaag om intussen te groei en die standaard van sy uitsendings en programme te verhoog. Sommige van die bekendste omroepers het hulle dienste gratis aangebied in daardie eerste jare van sy bestaan.

Aan die einde van 2008 het die Radio reeds meer as veertig permanente personeel in diens gehad, terwyl sowat vyftig medewerkers hul dienste gratis aanbied. Op 16 Desember 2008 het meer as 82&nbsp;000 mense in die buiteland ingeskakel vir die Geloftedag-uitsendings op Radio Pretoria.

### Samesmelting en naamsverandering 
Radio Pretoria het op 20 Julie 2015 saam met ander radiostasies: *Radio Drakensberg*, *Radio Dagbreek*, *Radio Magaliesberg*, *Radio Tafelkop*, *Radio Naboom*, *Radio Kransberg*, *Radio Ysterberg*, *Radio Wolkberg* saamgesmelt en het onder een, nuwe handelsnaam, *Pretoria FM* begin uitsaai en vorm sodoende die grootste Afrikaanse gemeenskapsradiodiens in Suid-Afrika. Die bekendstelling het by die Atterburyteater in Pretoria plaasgevind.

## Verwysings 
## Bronne 
*
The Reader

***The Reader*** (2008) is 'n Amerikaanse dramarolprent wat op die Duitse roman genaamd *Der Vorleser*, deur Bernhard Schlink, gebaseer is. Die rolprentweergawe is deur draaiboekskrywer en dramaturg David Hare geskryf en deur Stephen Daldry geregisseer. Ralph Fiennes en Kate Winslet verskyn saam met die jong akteur David Kroß. 

Dit was die laaste rolprent vir vervaardigers Anthony Minghella en Sydney Pollack, wat vóór die uitreiking van die prent gesterf het. 

Produksie het in September 2007 in Duitsland aangevang en die rolprent het op 10 Desember 2008 met 'n beperkte vrystelling geopen.

## Rolverdeling 
## Verwysings 
## Eksterne skakels 
* Amptelike webwerf
* Internet-rolprentdatabasis-profiel 
* Die draaiboek op die internet-rolprentdraaiboekdatabasis
Humansdorp

[duimnael|links|220px|Die kerkgebou van die [NG gemeente Humansdorp.]]
duimnael|links|230px|Die museum op Humansdorp.

**Humansdorp** is 'n landelike dorp in die westelike gedeelte van die Oos-Kaap in Suid-Afrika. Humansdorp lê op ongeveer 4 kilometer afstand van die belangrike N2 nasionale pad tussen George en Port Elizabeth. Die dorp vorm deel van die Kouga Munisipaliteit wat Jeffreysbaai, Patensie, Hankey, St. Francisbaai en Oesterbaai insluit.

## Geskiedenis 
Die dorp se ontstaan kan terugvoer word na die afstiging van die NG gemeente Humansdorp in 1849 van die NG gemeente Uitenhage. M.G. Human het in latere jare 'n stuk grond aan die Kerkraad van die NG Gemeente Humansdorp geskenk waarop dorpserwe uitgelê is in 1853. Aanvanklik was die kerkgebou opgerig te Kerkplaas in die distrik. Met die ontwikkeling van die dorpserwe het die kerkgebou geskuif na die nuwe dorp wat knus ontwikkel het naby die Kromrivier.

## Ligging en afstande 
Humansdorp is baie strategies geleë, slegs 15&nbsp;km van die bekende branderplankmekka Jeffreysbaai.

Die bekende Roete 62 begin hier.

## Landboubedrywighede 
Vandag is Humansdorp die hartklop van die Kougastreek. Daar kan tereg verwys word na die streek as die "melkspens" van Suid-Afrika. Die Woodlands-melkery se aanleg is in die nywerheidsgebied, Panorama, geleë. Humansdorp is ook die sentrale punt van landboubedrywighede vir die nabye distrikte van die Gamtoosvallei, Langkloof en Tsitsikamma. Die Humansdorp Koöperasie is ook op die dorp geleë, met 'n ryk geskiedenis van diens aan die landbougemeenskap.

## Skole en hospitale 
Die dorp beskik oor 'n hele aantal skole onder meer die Laerskool Stulting, Graslaagte, Kruisfontein en Mzingizi. Die Hoërskole van Humansdorp is Nico Malan, Humansdorp Sekondêr en Lungiso. Die eerste vennootskapshospitaal in die Oos-Kaap was ook in 2005 op Humansdorp gevestig. Die vennootskap tussen die Oos-Kaapse Departement van Gesondheid en die Life-Hospitaalgroep het gelei tot die Kouga Vennootskapshospitaal wat uit twee afdelings bestaan, naamlik die Humansdorp Provinsiale (Staats-) Hospitaal en die Isivivana Privaat Hospitaal.

## Sien ook 
* Kruisfontein
* NG gemeente Humansdorp
* Lys van dorpe in Suid-Afrika

## Verwysings 
* Steyn, M. (1989). Honderd en Vyftig Jaar. Feesblad van die Nederduitse Gereformeerde Kerk Humansdorp, Humansdorp: NMB
Brad Pitt

**William Bradley "Brad" Pitt** (* 18 Desember 1963 in Shawnee, Oklahoma) is 'n Amerikaanse akteur en rolprentvervaardiger. Hy word as een van die wêreld se aantreklikste mans geag en sy nie-beroepslewe word wyd gepubliseer. Pitt het twee Academy-benoemings ontvang en een Golden Globe uit vier benoemings gewen.

## Persoonlike lewe 
[duimnael|[Angelina Jolie en Pitt in 2007]]
Pitt het uitgegaan en was verloof aan Gwyneth Paltrow tussen 1994 en 1997.

Pitt het *Friends* aktrise Jennifer Aniston in 1998 ontmoet en is op 29 Julie 2000 met haar getroud in Malibu, Kalifornië. In Januarie 2005 is Pitt en Aniston geskei. Pitt en Aniston se skeisaak was finaal afgehandel 2 Oktober. Op 11 Januarie 2006, kondig Jolie aan dat sy swanger is met Pitt se kind, daarmee kondig hulle hul verhouding vir die eerste keer in die openbaar aan. Pitt en Jolie kondig hulle verlowing op April 2012 aan, na sewe jaar saam. Hulle is getroud op 23 Augustus 2014, in Frankryk. Op 19 September 2016 het Jolie aansoek gedoen om te skei.

### Kinders 
* Maddox Chivan Jolie-Pitt: ; aangeneem 10 Maart 2002 deur Jolie
* Pax Thien Jolie-Pitt: ; aangeneem 15 Maart 2004 deur Jolie
* Zahara Marley Jolie-Pitt: ; aangeneem 6 Julie 2005 deur Jolie
* Shiloh Nouvel Jolie-Pitt:  in Swakopmund, Namibië
* Knox Léon Jolie-Pitt en Vivienne Marcheline Jolie-Pitt (tweeling): 

Jolie het geboorte geskenk aan Shiloh Nouvel in Swakopmund, Namibië, op 27 Mei 2006. Pitt het bevestig dat hul pasgebore dogter kwalifiseer vir 'n Namibiese paspoort.

## Filmografie 
### Rolprente 
* 1991: *Thelma & Louise*
* 1992: *A River Runs Through It*
* 1993: *Kalifornia*
* 1993: *True Romance*
* 1994: *Interview with the Vampire*
* 1994: *Legends of the Fall*
* 1995: *Seven*
* 1995: *12 Monkeys*
* 1996: *Sleepers*
* 1997: *Seven Years in Tibet*
* 1998: *Meet Joe Black*
* 1999: *Fight Club*
* 2000: *Snatch*
* 2001: *The Mexican*
* 2001: *Spy Game*
* 2001: ''Ocean's Eleven*
* 2004: *Troy*
* 2004: *Ocean's Twelve*
* 2005: *Mr. & Mrs. Smith*
* 2006: *Babel*
* 2007: *The Assassination of Jesse James by the Coward Robert Ford*
* 2007: *Ocean's Thirteen*
* 2008: *Burn After Reading*
* 2008: *The Curious Case of Benjamin Button*
* 2009: *Inglourious Basterds*
* 2010: *Megamind*
* 2011: *The Tree of Life*
* 2011: *Moneyball*
* 2012: *Killing Them Softly*
* 2013: *World War Z*
* 2013: *12 Years a Slave*
* 2014: *Fury*
* 2015: *The Big Short*
* 2016: *Allied*
* 2017: *War Machine*
* 2019: *Ad Astra*
* 2019: *Once Upon a Time in Hollywood''

## Verwysings 
## Eksterne skakels 
*
Prostitusie

[duimnael|upright|links|'n Prostituut in [Tijuana, Meksiko.]]
duimnael|400px|

**Prostitusie** is die aktiwiteit waarby seksuele dade in ruil vir geld of goedere gelewer word. Die woord word van die Latynse *pro* (voorsetsel) en *statuere* (werkwoord) afgelei. 'n Letterlike vertaling is "om te ontbloot", "om voorop te plaas".

## Eksterne skakels
Scotty Smith

**George St Leger Lennox** (1845 – 1919), beter bekend as **Scotty Smith**, was 'n Suid-Afrikaanse rower en bekend as Suid-Afrika se eie Robin Hood. Hy is in Perth in 1845 in 'n  Skotse adellike gesin gebore. Dwarsdeur die hele Suid-Afrika en veral in die Kalahari is daar baie stories oor Scotty Smith in omloop. Hy sterf tydens die Spaanse griep.

## Vroeë lewe 
Scotty wou nie met die vrou wat sy vader gekies het, trou nie. Daarom het hy nie sy erfenis ontvang nie. Hy het in die veeartsenykunde studeer voordat hy na die kolonies vertrek het. Hy het eers na Australië gegaan en aan die "Kalgoorlie gold rush" deelgeneem, maar was blykbaar nie baie suksevol nie. Daarna was hy agtereenvolgens "prize fighter" in New York, 'n veeartsoffisier van 'n leërregiment in Indië en 'n bevelvoerder in die ruitery in Indië. Weens  die groot aantal ongevalle onder sy manskappe het 'n krygsraad hom ontslaan.

## Suid-Afrika 
Scotty het in 1877 in Suid-Afrika aangekom om by die *Frontier Armed and Mounted Police* aan te sluit en  het aan die Gaikaoorlog deelgeneem. Dit is nie presies  bekend wanneer hy as soldaat uitgetree het nie.

Hy het beweer dat hy die identiteit van 'n oorlede vriend met die naam Scotty Smith as sy eie aangeneem het. Bespiegeling wil dit hê dat hy dokumente met die naam Scotty Smith gebruik het om uit die leër ontslaan te word. Na sy loopbaan as soldaat het sy lewe 'n meer opwindende fase binnegegaan. In 1892 is hy met ene Juffrou Van Niekerk getroud en het by haar twee seuns en vyf dogters.

## Stories 
In Suid-Afrika was hy wapensmokkelaar, struikrower, jagter, diamantsmokkelaar en 'n perdedief. Hy het so ver as Betsjoeanaland (vandag Botswana) opgetree.

Scotty Smith is dikwels deur die polisie aangekeer, maar het elke keer op een of ander manier ontsnap. Hy het hom dikwels as iemand ander voorgedoen. Menigmaal het Scotty ryk mense se geld gesteel en die geld vir behoeftige mense gegee (hiervandaan die bynaam "Robin Hood van die Kalahari").

Daar was blykbaar 'n boer wat Scotty ontmoet het, maar hy het nie Scotty herken nie. Toe vertel die boer vir hierdie man (Scotty) dat hy wens hy kon Scotty Smith vang en hom aan die polisie op Kenhardt oorhandig om die uitgeloofde beloning  vir Scotty se arrestasie te ontvang. Toe identifiseer Scotty homself en sê die boer moet hom met 'n geweer teen die kop na die polisie neem. Die boer het so gemaak en die beloning gekry. Scotty het daardie selfde aand weer ontsnap.

Nog 'n storie van Scotty vertel hoe hy onwettige diamante vir die polisie versteek het. Hy het blykbaar die diamante in die ketel op die kampvuur gesit. Al was die diamante binne die ketel, het hy koffie vir die polisiemanne geskink.

Dit is nie bekend hoe waarheidsgetrou al die anekdotes is nie. In die meeste verhale het hy altyd op een of ander wyse vir die polisie weggekruip.

## Verwysings 
## Bronne 
* Metrowich, F.C.: Scotty Smith. Kaapstad: Books of Africa, 1983. 3de uitgawe. 
* Green, Lawrence G.: To the river's end. Kaapstad: Howard B. Timmins, s.j.
* Tomlinson, L.L.: Geskiedkundige Swellendam. Kaapstad: Nasionale Pers, 1943

## Eksterne skakels 
* Scotty Smith Project
* Robin Hood of the Kalahari
Tasikmalaya

**Tasikmalaya** is 'n stad in die provinsie Wes-Java in Indonesië.

## Buurte 
Die stad het 10 buurte/distrikte (Indonesies: kecamatan):
# Tawang
# Cihideung
# Cipedes
# Indihiang
# Kawalu
# Cibeureum
# Mangkubumi
# Tamansari
# Bungursari
# Purbaratu

## Burgemeester 
* Oman Roesman (1976-1985)
* Yeng Ds. Partawinata (1985-1989)
* R. Y. Wahyu (1989-1992)
* Erdhi Hardhiana (1992-1999)
* Bubun Bunyamin (1999-2007)
* Syarif Hidayat (2007-2012)
Mr. Lordi

**Tomi Petteri Putaansuu** (* 15 Februarie 1974 in Rovaniemi, Finland), beter bekend onder sy verhoognaam **Mr. Lordi**, is 'n Finse musikant en die huidige sanger van Lordi.

## Diskografie 
* Lordi: Napalm Market (1993)
* Lordi: Bend Over and Pray the Lord (1997)
* Lordi: Get Heavy (2002)
* Lordi: The Monsterican Dream (2004)
* Lordi: The Arockalypse (2006)
* Lordi: Deadache (2008)
* Lordi: Babez for Breakfast (2010)
* Lordi: To Beast or not to Beast (2013)
* Rovaniemi Rokkaa (1991)
* Rockmurskaa (1995)
* Grandevils: Grandevils (2005)
* Agnes Pihlava: When the Night Falls (2006)
* Martti Servo & Napander: Täältä pesee! (2007)
* Judge Bone's Original Monstervision Freakshow: Welcome to Hellsinki (2007)
* Domination Black: Haunting (2008)
* Naked Idol: Filthy Fairies (2013)
Lordi's Rocktaurant

'''Lordi's Rocktaurant''' is 'n Finse maatskappy in privaatbesit wat in 2006 deur Tomi Putaansuu in Rovaniemi, Finland gestig is. Dit bedryf as 'n restaurant getematiseer volgens Lordi, 'n Finse musiekgroep, en die stigter is ook bekend as die voorsanger vir Lordi.

## Verwysings 
* Amptelike webwerf
Sturm und Drang (musiekgroep)

**Sturm und Drang** is 'n musiekgroep wat uit vier Finse jongelinge uit Vaasa bestaan.

## Diskografie 
### Ateljeealbums 
* Learning to Rock (2007)
* Rock 'n Roll Children (2008)
* Graduation Day (2012)

### Enkelsnitte 
* Rising Son (2007)
* Forever (2007) (radio promo)
* Indian (2007) (radio promo)
* Broken (2008)
* Break Away (2008) (radio promo)
* A Million Nights (2008)
* That's the Way I Am (2009) (radio promo)
* Molly the Murderer (2012)

### Musiekvideo's 
* Rising Son (2007)
* Indian (2007)
* Break Away (2008)
* A Million Nights (2008)
* That's The Way I Am (2009)
* Molly the Murderer (2012)
* Hysteria (2013)
Lietuvos rytas

**Lietuvos rytas** ('Litaue se Oggend') is die grootste dagblad in Litaue wat van Maandag tot Saterdag verskyn, met 'n sirkulasie van tussen 65&nbsp;000 (op Maandae) en tot by 165&nbsp;000 op Saterdae. *Lietuvos rytas* word deur die beslote Litause aandelemaatskappy *UAB Lietuvos rytas* uitgegee, wat ook 51 persent van die aandele van Litaue se grootste streektelevisiekanaal *5 kanalas* hou.

*Lietuvos rytas* is die regstreekse opvolger van die vroeëre dagblad *Komjaunimo tiesa*, die Litause uitgawe van die Sowjet-koerant *Komsomolskaja Prawda*, en verskyn sedert 1990 onder sy huidige naam.

Die hoofredakteur is Gedyvas Vainauskas, die pos van adjunk word deur die voormalige Seimas-afgevaardigde Rimvydas Valatka beklee.

## Eksterne skakels 
* *Aanlyn-uitgawe (net op Litaus beskikbaar)*

## Verwysings
Google Translate

**Google Translate** is ’n gratis aanlynvertaaldiens van Google Inc. Dit bied outomatiese vertaling aan tussen ’n groot aantal volkstale. Die diens verskaf ook omskakelings van spraak in teks, beelde uit teks, webwerwe, asook spraak in spraak vir sekere tale. Die diens word aangebied deur ’n koppelvlak op die Web wat deur middel van persoonlike rekenaars of slimfone (Android en iOS) benut kan word. ’n API is ook beskikbaar wat ontwikkelaars in staat stel om blaaieruitbreidings en toepassings te bou. Google Translate ondersteun meer as 100 tale. Teen Mei 2013 is meer as 200 miljoen gebruikers per dag gerapporteer.

Die gehalte van die vertalings wissel, inherent aan rekenaarvertalings oor die algemeen, aangesien die betekenis van woorde afhanklik is van die konteks waarin hulle gebruik word. Deur die interaktiewe karakter van die diens, waaronder die verkryging van terugvoer van gebruikers, kan die gehalte van die diens mettertyd verbeter word. Logieserwys sal vertalings tussen veelgebruikertale hierdeur beter en begrypliker wees as minder gebruikte tale. Die diens kan ook in en uit Afrikaans vertaal.

In November 2016 het Google aangekondig dat Google Translate voortaan gebruik gaan maak van ’n neurale masjienvertaalenjin – Google Neural Machine Translation (GNMT) – wat volledige sinne in een prosedure, eerder as stuk vir stuk, vertaal. Neurale masjienvertaling is aanvanklik op agt taalpare toegepas: uit en in Engels en Chinees, Frans, Duits, Japannees, Koreaans, Portugees, Spaans en Turks.

## Google Translate Community 
Google "Translate Community" ("Vertaalgemeenskap") is ’n platform wat bedoel is om die Google Translate-diens te verbeter. Vrywilligers, d.w.s. enige persoon met ’n Google-rekening, kan tot vyf tale kies waarby hulle kan help om die vertalings te verbeter. Gebruikers kan frases vertaal en ook frases wat deur ander vertaal is verifieer en nagaan. In Augustus 2016 is die “Google Crowdsource”-toepassing vrygestel wat vertaaltake aan die gebruiker voorstel.

## Verwysings 
## Eksterne skakels 
* Tuisblad
* Google Translate Community – *Enigeen kan die vertaalkwaliteit van Google Translate help verbeter*
* ’n Windows-kliënt vir *Google Translate*
Astronomiese Sterrewag van Molėtai

Die **Astronomiese Sterrewag van Molėtai** (MAO, Litaus: **Molėtų astronomijos observatorija**) is 'n astronomiese sterrewag wat deur die Instituut van Teoretiese Fisika en Sterrekunde van Litaue beheer word. Dit is op die Kaldiniai-heuwel naby die dorp Kulionys en sowat tien kilometer van Molėtai geleë.

## Geskiedenis 
duimnael|links|Die Astronomiese Sterrewag van Molėtai
Die ou astronomiese sterrewag van die Universiteit van Vilnius, wat in 1753 geopen is, was net soos die universiteit se nuwe sterrewag, wat in 1921 naby die Vingis-park opgerig is, vanweë sy ligging in 'n stadsgebied allesbehalwe geskik vir sterrekundige waarnemings. In 1969 het 'n nuwe sterrewag in die distrik Molėtai, sowat 70 kilometer noord van Vilnius, ontstaan. Hierdie nuwe instelling is op die Kaldiniai-heuwel net buite die dorpie Kulionys en tien kilometer van Molėtai af opgerig.

Die eerste teleskoop met 'n deursnee van 25 sentimeter is in die herfs van 1969 geïnstalleer. Dit is later by die Maksoetof-teleskoop (35/51 cm) geplaas. Reflektor-teleskope met 'n deursnee van respektiewelik 63 en 165 sentimeter is in 1974 en 1991 in bedryf gestel.

## Uitrusting 
Die MAO beskik tans oor drie teleskope: Die 51cm-Maksoetof-teleskoop (wat die sterrewag se eerste 25cm-teleskoop in 1975 vervang het), 'n 63cm-reflektor-teleskoop, en 'n 165cm-reflektor-teleskoop wat volgens die MAO tans die grootste van sy soort in Noord-Europa (buite die Verenigde Koninkryk) is.

## Verwysings 
## Notas 
## Eksterne skakels 
*  *Die Astronomiese Sterrewag van Molėtai*
Vingis-park

duimnael|regs|300px|Die amfiteater in die Vingis-park, met die televisietoring van Vilnius in die agtergrond.

**Vingis-park** is die grootste park in die Litause hoofstad Vilnius met 'n oppervlakte van 162 hektaar. Die park, wat in 'n rivierkronkel van die Neris geleë is, word onder meer vir konserte en sportgebeurtenisse gebruik, maar vervul daarnaas ook die funksie van 'n vermaaklikheidspark en beskik oor koffiekroeë en restaurante. Die Vingis-stadion, wat in 'n beboste deel van die park geleë is, is 'n trekpleister vir sportgeesdriftiges.

Die park se geskiedenis dateer al eeue terug. In 1965 is die gebied omgeskep tot sy huidige vorm om as vergaderplek vir politieke byeenkomste en terrein vir konserte te dien. In die laat 1980's het verskeie groot byeenkomste van die Litause onafhanklikheidsbeweging hier plaasgevind, waaronder dié op 23 Augustus 1988 toe 250&nbsp;000 mense hier vergader het.

duimnael|links|220px|Vingis-park: kaart van paaie en voorwerpe.

Die park beskik oor 'n botaniese tuin en 'n amfiteater met toneel (Litaus: *Vingio parka estrada*) wat op 'n reusagtige mossel lyk. Tydens die somer vind hier talle konserte plaas, terwyl die tradisionele Litause sangfeeste hier elke vier jaar gehou word. Op die militêre begraafplaas oos van die amfiteater is meer as 4&nbsp;000 hoofsaaklik Duitse soldate ter ruste gelê wat tydens die twee wêreldoorloë in Litaue gesneuwel het.

## Verwysings 
## Eksterne skakels 
* *Parke van Vilnius - Amptelike webtuiste*
Peter van Dievoet

duimnael|regs|300px|Beeldhouwerk ''t'Wit Lammeken'' te Brussel, van Peter van Dievoet, 1696
[duimnael|links|Standbeeld van die koning [Jakobus II van Engeland|James II, 1686, deur beeldhouer Peter van Dievoet, in Trafalgarplein, Londen]]

**Peter van Dievoet**, gebore te Brussel in 1661 en te Brussel gestorwe in 1729, was 'n beeldhouer en argitek. Hy is die broer van Philippe van Dievoet, goudsmid van koning Lodewyk XIV.

## Bibliografie 
*Over goudsmid Philippe van Dievoet en syn broer beeldhouer Peter van Dievoet.
Bandar Lampung

**Bandar Lampung** (Indonesies vir *drywende hawe*; vroeër die stad Tanjoeng karang - Teloek betoeng) is 'n stad en lê in die provinsie Lampung op die eiland Sumatra in Indonesië. Bandar Lampung is die provinsiale hoofstad.

## Buurte 
Die stad het 13 Buurte/administratiewe distrikte (Indonesies: kecamatan):
# Kedaton
# Kemiling
# Panjang
# Rajabasa
# Sukabumi
# Sukarame
# Tanjung Karang Barat
# Tanjung Karang Pusat
# Tanjung Karang Timur
# Tanjung Senang
# Teluk Betung Barat
# Teluk Betung Selatan
# Teluk Betung Utara
Andrius Kubilius

**Andrius Kubilius** (* 8 Desember 1956 in Vilnius) is 'n Litause politikus van die konserwatiewe party *Tėvynės Sąjunga* ("Vaderlandsunie"). Hy het tussen November 1999 en Oktober 2000 as eerste minister gefungeer en die tweede ampstermyn in hierdie amp het hy vanaf 9 Desember 2008 tot 13 Desember 2012 beklee.

## Biografie 
### Studiejare, beroepsloopbaan en afgevaardigde 
Ná voltooiing van sy skoolloopbaan het Kubilius tussen 1974 en 1979 fisika aan die Universiteit van Vilnius gestudeer en was daarna tot in 1990 as universiteitsdosent werksaam.

Reeds tydens sy akademiese loopbaan het hy in 1988 by die Litause hervormingsbeweging *Sąjūdis* aangesluit en het tussen 1990 en 1992 as uitvoerende sekretaris van hierdie organisasie gefungeer. In 1992 is hy vir die eerste as afgevaardigde in die Litause parlement, die *Seimas*, verkies waarvan hy steeds 'n lid is. In Mei 1993 het hy *Sąjūdis* se regtervleuel verlaat om by die nuutgestigte party "Vaderlandsunie" (*Tėvynės Sąjunga*) aan te sluit waarvan hy sedert Mei 2003 ook die voorsitter is. Aanvanklik het Kubilius as parlementsleier van die "Vaderlandsunie" gefungeer en later – ná die konserwatiewe partye se oorwinning in die verkiesings van 1996 – eerste adjunkvoorsitter van die parlement geword. Hy het hierdie pos tot in 1999 beklee.

### Eerste minister en opposisieleier 
Op 3 November 1999 is hy ná die bedanking van die eerste minister Rolandas Paksas en 'n kortstondige oorgangsregering onder Irena Degutienė as nuwe eerste minister van Litaue verkies. Op 26 Oktober 2000 het hy bedank nadat sy party in die verkiesing van 8 Oktober 2000 'n verpletterende nederlaag gely en 61 van sy 70 setels in die *Seimas* verloor het.. Hy is deur sy voorganger Paksas opgevolg.

Tussen 2005 en 2006 was Kubilius die opposisieleier in die *Seimas*. Ná die bedanking van die eerste minister Algirdas Mykolas Brazauskas op 31 Mei 2006 is Kubilius as die belowendste kandidaat vir die pos beskou, tog het uiteindelik Gediminas Kirkilas die amp van eerste minister beklee. Kubilius is vervolgens in 2006 as een van die adjunkvoorsitters van die parlement en as voorsitter van die Kommissie vir betrekkinge met die Europese Unie verkies.

In die verkiesings van 2008 is Kubilius weer as die "Vaderlandsunie" se topkandidaat aangewys en het na dié party se oorwinning (44 van 141 setels in die *Seimas*) saam met drie ander partye 'n koalisieregering gevorm. Op 28 November 2008 is hy met die stemme van sy koalisie asook ondersteuners uit die opposisiepartye met 89 van 141 stemme (en 27 teenstemme) vir 'n tweede ampstermyn as eerste minister van Litaue verkies. Kubilius is op 9 Desember 2008 as regeringsleier ingesweer.

## Bronne 
* *Biografie in rulers.org*
* *Biografie op die *Seimas* se webtuiste (in Litaus)*
* *Biografie op die "Vaderlandsunie" (*Tėvynės Sąjunga*) se webtuiste*

## Verwysings
Wuhan

**Wuhan** (Chinees: [ù.xân], ; Vereenvoudigde Chinees: 武汉; Tradisionele Chinees: 武漢) is die hoofstad van die provinsie Hubei in die sentrale Volksrepubliek China met 'n oppervlakte van 1&nbsp;528 vierkante kilometer en 'n bevolking van byna 8,9 miljoen. Die stad is in die oostelike Jianghan-vlakte naby die samevloeiing van die Yangtze- en Han-riviere geleë en is tans die politieke, ekonomiese, finansiële, kulturele, opvoedkundige en vervoersentrum van Sentraal-China. Talle belangrike spoorlyne, paaie en snelweë loop deur die stadsgebied.

Die revolusie van 1911, wat vanuit Wuhan oor die hele land versprei het, het tot die omverwerping van die keiserlike bewind in China gelei. In die 1920's het Wuhan as die hoofstad van 'n linksgesinde Kuomintang-regering onder Wang Jingwei gefungeer wat homself in opposisie tot die partyleierskap onder Chiang Kai-shek gevind het. Die huidige stad is met die samesmelting van drie voormalige stede, Wuchang, Hankou en Hanyang, tot 'n gemeenskaplike munisipaliteit gevorm in 1927.

Wuhan was een van die gasheerstede tydens die Vrouesokkerwêreldbeker 2007.

## Klimaat 
## Verwysings 
## Eksterne skakels 
*